A J Á N L A T K É R É S 


Tisztelt Ajánlattevő!

A TiszaSzolg 2004 Kft. (székhely: 3580 Tiszaújváros, Tisza út 2/F.), mint ajánlatkérő (a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a közbeszerzési értékhatárt el nem érő értékű beszerzés során jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

Munka- és tűzvédelmi feladatok ellátása


1. Az ajánlatkérő neve, címe, elérhetősége:

TiszaSzolg 2004 Kft.
3580 Tiszaújváros, Tisza út 2 /F.
Tel.: 49/544-310

További információk a következő címen szerezhetők be:

TiszaSzolg 2004 Kft.
3580 Tiszaújváros, Tisza út 2/F.
Kapcsolattartó: dr. Bandorák Zsolt jogi munkatárs
Tel.: +36-49/544-311, +36-70/333-7947
E-mail cím: bandorak.zsolt@tszolg.hu


2. Az ajánlatkérés tárgya:

Munka- és tűzvédelmi feladatok ellátása

A műszaki/szakmai dokumentáció rendelkezésre bocsátásának módja:

Nem készül műszaki dokumentáció


3. A megkötendő szerződés meghatározása:

Megbízási szerződés „Munka- és tűzvédelmi feladatok ellátása” tárgyában.




4. A szerződés időtartama vagy a teljesítés határideje:

A szerződés időtartama: 2026. október 1. – 2028. szeptember 30.


5. A teljesítés helye, természetbeni helye:

A TiszaSzolg 2004 Kft. székhelye és telephelyei az alábbiak szerint:
· Központi irodaház (3580 Tiszaújváros, Tisza út 2/F.)
· Távhő üzemviteli épület (3580 Tiszaújváros, Tisza út 2/E.)
· Tiszaújvárosi Gyógy- és Strandfürdő (3580 Tiszaújváros, Szederkényi út 12.)
· Termál Kemping (3580 Tiszaújváros, Szederkényi út 53.)


6. Az ellenszolgáltatás teljesítésének feltételei:

Ajánlatkérő a szerződésben meghatározott módon és tartalommal történő teljesítést követően, a teljesítésigazolás szerint kiállított számla alapján, a számla ajánlatkérő részéről történő kézhezvételét követő 30 napon belül az ellenszolgáltatást átutalással teljesíti.


7. Kizáró okok:

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet[footnoteRef:1], aki vagy amely: [1:  Gazdálkodó szervezet alatt a polgári perrendtartásról szóló 2016. évi CXXX. törvény 7. § (1) bekezdés 6. pontjában meghatározott fogalmat kell érteni] 


a) a szerződéssel érintett szervezettel közszolgálati jogviszonyban, munka-viszonyban vagy munkavégzésre irányuló egyéb jogviszonyban áll (továbbiakban: érintett dolgozó/munkatárs), 
b) az érintett dolgozó közeli hozzátartozója,
c) az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
d) egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
e) akinek az önkormányzati adóhatóságnál nyilvántartott lejárt határidejű adótartozása vagy elmaradt adókötelezettsége van,
f) aki ellen csőd-, felszámolási, vagy kényszertörlési eljárás van folyamatban, aki végelszámolás alatt áll, 
g) akinek tevékenységét a cégbíróság felfüggesztette,
h) aki nem szerepel a cégjegyzékben (egyéni vállalkozók nyilvántartásában, ügyvédi jegyzékben),
i) aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
j) aki korábbi, az önkormányzattal kötött szerződésének teljesítése során súlyos szerződésszegést követett el,
k) akinek az adószámát a Nemzeti Adó- és Vámhivatal felfüggesztette, illetve törölte,
l) aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre
m) akivel szemben végrehajtás elrendelésére került sor,
n) képviselőjének vagy tagjának a TiszaSzolg 2004 Kft-vel szemben számlatartozása áll fent,
o) aki a kizáró okokkal kapcsolatban valótlanul nyilatkozott.

A megkövetelt igazolási mód:
A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon. 
 
   
8. Az ajánlattételi határidő:

2026. szeptember hó 4. nap 10:00 óra 


9. Az ajánlat benyújtásának helye, módja:

TiszaSzolg 2004 Kft.
3580 Tiszaújváros, Tisza út 2/F. 
Titkárság

Az ajánlat postai úton, vagy személyesen munkanapokon 8 és 15 óra között, az ajánlattételi határidő lejártának napján 8 és 10 óra között adható le.

Az ajánlatot zárt borítékban, 2 eredeti példányban kell benyújtani. A borítékon fel kell tüntetni a következő szöveget:
· „Munka- és tűzvédelmi feladatok ellátása”
Az ajánlattételi határidő előtt (2026. szeptember hó 4. nap 10:00 óra) nem bontható fel!
· az ajánlattevő nevét és székhelyét,
· „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.


10. Az ajánlatok felbontásának helye, ideje:

TiszaSzolg 2004 Kft.
3580 Tiszaújváros, Tisza út 2/F. 
I. emeleti tárgyaló

Dátum: 2026. szeptember hó 4. nap 10:30 óra 


11. Az ajánlatok elbírálásának tervezett időpontja:

2026. szeptember hó 9. nap


12. Az ajánlatok elbírálásának szempontjai:

Legalacsonyabb összegű ellenszolgáltatás


13. Szerződéskötés időpontja:

2026. szeptember hó 14. nap


14. Műszaki tartalom:

Ajánlattevő feladatai:

· a TiszaSzolg 2004 Kft. munka- és tűzvédelmi feladatainak ellátása a mindenkor hatályos jogszabályoknak, valamint a Társaság belső szabályozóinak megfelelően;
· a TiszaSzolg 2004 Kft. munkavédelmi-, tűzvédelmi- és egyéb, jogszabály által előírt, fentiekkel összefüggő szabályzatainak elkészítése, a meglévő szabályzatok folyamatos aktualizálása;
· folyamatos tájékoztatás nyújtás a Társaságot érintő vonatkozó jogszabályváltozásokról, előírások módosulásáról;
· munkavédelmi oktatások megtartása (évente legalább egyszer a Társaság teljes munkavállalói állományának, illetve alkalmanként új munkavállaló felvételekor);
· munkahelyi és üzemi balesetek, tűzesetek kivizsgálásában, dokumentálásában való közreműködés, részvétel;
· a munkabaleseti jegyzőkönyvben észrevételeinek rögzítése és a jegyzőkönyv aláírása;
· tűzvédelmi, munkavédelmi hatósági ellenőrzések koordinálása, az ellenőrzéseken a Társaság képviselete;
· időszakos érintésvédelmi-, tűzvédelmi-, villámvédelmi felülvizsgálatok üzemben tartói koordinálása;
· a Társaság munkahelyi kockázatértékelésének elkészítése, folyamatos aktualizálása, szükség esetén átdolgozása;
· a kockázatértékelés végrehajtásához szakmai tanácsadás, a kockázatértékelésben meghatározott intézkedések, feladatok végrehajtásának ellenőrzése;
· munkaeszközök (gépek, berendezések, technológiák, beruházások) munkavédelmi üzembe helyezése, az üzembe helyezéshez szükséges dokumentációk előkészítése, ellenőrzése;
· a műveleti, gépkezelési és karbantartási utasításokat munkavédelmi szempontból véleményezi, a technológia szerint szükséges kollektív és egyéni védőeszközöket meghatározza és azok rendeltetésszerű használatát rendszeresen ellenőrzi;
· épületek, berendezések időszakos biztonsági, szabványossági felülvizsgálatainak elvégzése;
· egyéni védőeszköz juttatás belső rendjének meghatározása, írásba foglalása;
· közreműködés mentési tervek (baleset, tűz, katasztrófavédelmi) elkészítésében;
· tűzoltó készülékek, tűzcsapok időszakos üzemben tartói ellenőrzése (készenlétben tartói ellenőrzés, éves alapellenőrzés, fali, föld feletti tűzcsapok és tűzcsap szerelvények ellenőrzése);
· rendszeres, munkavédelmi és tűzvédelmi ellenőrzések megtartása az illetékes területek munkahelyi vezetőivel;
· beépített tűzvédelmi berendezések ellenőrzése;
· kockázatok felmérése;
· közreműködik a munkaköri ártalmak felülvizsgálatában;
· ellenőrzi a felhasználásra kerülő mérgező, egészségre ártalmas anyagok kezelését, illetve készletezését, a vonatkozó jogszabályi előírások betartását;
· a belső ellenőrzés által feltárt hiányosságok határidőben történő pótlása;
· tevékenysége során, a működési területén felmerült munkavédelmi és tűzvédelmi szabálytalanságok észrevételezése, javaslattétel az esetleges szankciókról, illetve a hiányosságok megszüntetésének, elhárításának módjáról a Társaság vezetője számára;
· javaslatok kidolgozása a még biztonságosabb és egészségesebb munkahelyi környezet kialakítására.

Ajánlatkérő tájékoztatja Ajánlattevőt, hogy a TiszaSzolg 2004 Kft. egyes szervezeti egységei (különösen: Tiszaújvárosi Gyógy- és Strandfürdő, távhőszolgáltatás, lakáskarbantartás) munkavégzésük során vegyszereket és fokozottan veszélyes anyagokat használnak, ezért ezen egységeknél a munkavégzést, a felhasználást, valamint a tárolást fokozott figyelemmel kell kísérni.



Főbb feladatok előfordulási gyakorisága az elmúlt években:
· munkahelyi/üzemi baleset: 1-2 eset/év
· eseti oktatás (új munkavállaló felvételekor): 1 alkalom/negyedév (május-augusztus hónapokban a Tiszaújvárosi Gyógy- és Strandfürdőben nagyobb gyakorisággal kell számolni)
· üzembe helyezések: 1-2 eszköz havonta


15. Különleges előírások:

Ajánlattevőnek rendelkeznie kell legalább munkavédelmi technikusi szakképesítéssel és középfokú tűzvédelmi (tűzvédelmi előadó) képesítéssel. Az ajánlat részeként a munka- és tűzvédelemmel kapcsolatos iskolai végzettségek igazolására szolgáló dokumentumok fénymásolatait be kell nyújtani.

Ajánlattevőnek az ajánlata részeként nyilatkozatot kell tennie arról, hogy munkahelyi vagy üzemi baleset bekövetkezése esetén az Ajánlatkérő jelzését követő legrövidebb időn, de legkésőbb 24 órán belül a munka-/üzemi baleset helyszínén megjelenik és az eset kivizsgálását megkezdi.

Ajánlattevőnek az ajánlata részeként nyilatkozatot kell tennie arról, hogy új munkavállaló felvételekor a dolgozó oktatását az egyeztetett időpontban, ennek hiányában az Ajánlatkérő jelzését követő munkanapon megtartja.


16. Hiánypótlás és helyszíni megtekintés lehetősége:

Ajánlatkérő a hiánypótlás lehetőségét biztosítja, azonban a hiánypótlás nem eredményezheti az ajánlat elbírálásra kerülő tartalmi elemeinek (ajánlati ár) módosítását.


17.    Kiegészítő tájékoztatás kérés határideje: 

2026. szeptember hó 2. napja 10:00 óra

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatás kérésekre vonatkozó válaszát 2026. szeptember hó 3. napján 10:00 óráig az Ajánlattevő kiegészítő tájékoztatás kérésében megjelölt elektronikus elérhetőségre megküldi. 


18. Egyéb információk:

18.1 Az ajánlattétel megtörténtével Ajánlattevő hozzájárul neve, székhelye, elektronikus elérhetősége, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

18.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a bruttó 200.000 Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.
- A szerződés mellékletét képezi a határozat 1. melléklete szerinti nyilatkozat.
- A szerződés egy pontjában rögzítésre kerül az alábbi feltétel:
„A …… (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési és bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, tudomásul veszi, hogy azt az önkormányzati adóhatóság lefoglalhatja, illetve hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban. 

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

18.3 Ajánlattevőnek árajánlatát az ajánlatkérés mellékletét képező felolvasólap kitöltésével, „Ft/hó + ÁFA” formátumban kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást.

18.4 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség. 

18.5 Ajánlatkérő felhívja a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg. 

18.6 A TiszaSzolg 2004 Kft. fenntartja a jogot, hogy a beérkezett ajánlatok elbírálása során, az érvényes ajánlatot benyújtó ajánlattevőkkel tárgyalást kezdeményezzen. A tárgyalások célja, hogy a TiszaSzolg 2004 Kft. a legkedvezőbb feltételekkel köthessen szerződést.

18.7 Ajánlatkérő felhívja a Tisztelt Ajánlattevők figyelmét, hogy jelen ajánlatkérés, valamint az eljárás eredményéről készült tájékoztatás az ajánlattételre felkért gazdálkodó szervezetek részére közvetlenül kerül megküldésre.

18.8. Az ajánlatkérés 7. g), h), k) és m) pontjában meghatározott kizáró okok fennállását az Ajánlatkérő az állami adóhatóság nyilvántartásából történő közvetlen lekérdezéssel, illetve elektronikus adatbázisokba történő betekintéssel ellenőrzi.

18.9 Az ajánlatkérés 7. o) pontjában foglaltak fennállását Ajánlatkérő egy évre visszamenőleg ellenőrzi.

Felhívom szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.


Tiszaújváros, 2026. augusztus 27.


	Tisztelettel:

		_________________
		TiszaSzolg 2004 Kft.
		Kósa-Tóth Zoltán ügyvezető


Mellékletek:
1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat
3. Felolvasólap













1. számú melléklet

NYILATKOZAT KIZÁRÓ OKOK HATÁLYA ALÁ 
NEM TARTOZÁSRÓL

Alulírott ……………………….. mint a ……………………………………… (a továbbiakban: Ajánlattevő) cégjegyzésre jogosult képviselője nyilatkozom, hogy az Ajánlattevővel szemben nem állnak fenn az alábbi kizáró okok.

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet[footnoteRef:2], aki vagy amely: [2:  Gazdálkodó szervezet alatt a polgári perrendtartásról szóló 2016. évi CXXX. törvény 7. § (1) bekezdés 6. pontjában meghatározott fogalmat kell érteni] 


a) a szerződéssel érintett szervezettel közszolgálati jogviszonyban, munka-viszonyban vagy munkavégzésre irányuló egyéb jogviszonyban áll (továbbiakban: érintett dolgozó/munkatárs), 
b) az érintett dolgozó közeli hozzátartozója,
c) az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
d) egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
e) akinek az önkormányzati adóhatóságnál nyilvántartott adótartozása van,
f) aki ellen csőd-, felszámolási, vagy kényszertörlési eljárás van folyamatban, aki végelszámolás alatt áll, 
g) akinek tevékenységét a cégbíróság felfüggesztette,
h) aki nem szerepel a cégjegyzékben (egyéni vállalkozók nyilvántartásában, ügyvédi jegyzékben),
i) aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
j) aki korábbi, az önkormányzattal kötött szerződésének teljesítése során súlyos szerződésszegést követett el,
k) akinek az adószámát a Nemzeti Adó- és Vámhivatal felfüggesztette, illetve törölte,
l) aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre
m) akivel szemben végrehajtás elrendelésére került sor,
n) képviselőjének vagy tagjának a TiszaSzolg 2004 Kft-vel szemben számlatartozása áll fent,
o) aki a kizáró okokkal kapcsolatban valótlanul nyilatkozott.


Kelt:……………., 20……………..

                                                                    __________________________
                                                                                                   Cégszerű aláírás

2. számú melléklet

NYILATKOZAT

……….számú ………………………………. szerződéshez


Alulírott ……………………………….., 
a …………………………………………………………..(szerződő fél neve, címe, adószáma) 
képviselője nyilatkozom, hogy 

Tiszaújváros Város Önkormányzata

· adóhatóságánál (3580 Tiszaújváros, Bethlen G. út 7.),
· Tiszaújvárosi Polgármesteri Hivatalnál (3580 Tiszaújváros, Bethlen G. út 7.), 

intézményeinél, azaz
· a Tiszaújvárosi Intézményműködtető Központ (3580 Tiszaújváros, Bethlen Gábor út 7.) és a gazdaságilag hozzá tartozó intézményeknél:
· Tiszaújvárosi Humánszolgáltató Központ (3580 Tiszaújváros, Kazinczy út 3.),
· Tiszaújvárosi Napközi Otthonos Óvoda (3580 Tiszaújváros, Pajtás köz 13.),
· Tiszaújvárosi Művelődési Központ és Könyvtár (3580 Tiszaújváros, Széchenyi út 2.),
· Tiszaújváros Városi Rendelőintézetnél (3580 Tiszaújváros, Bethlen G. út 11-13.),

önkormányzati tulajdonú gazdasági társaságainál, azaz 
· TiszaSzolg 2004 Kft.-nél (3580 Tiszaújváros, Tisza út 2/F.),
· Tiszaújvárosi Városgazda Nonprofit Kft.-nél (3580 Tiszaújváros, Tisza út 2/E.),
· Tisza Média Kft.-nél (3580 Tiszaújváros, Szent István út 16.)
· Tiszaújvárosi Sport-Park Nonprofit Kft.-nél (3580 Tiszaújváros, Teleki Blanka út 6.)

lejárt határidejű tartozásom, adófizetési vagy bevallási kötelezettségem nem áll fenn.

Felelősségem tudatában kijelentem, hogy a közölt nyilatkozat a valóságnak megfelel.


Dátum: 2026. ………………………    


	………………….
	szerződő fél képviselője





3. számú melléklet


FELOLVASÓLAP

	Az ajánlattevő
	

	· neve:
	

	· székhelye:
	

	· képviselője:
	

	· adószáma:
	

	· cégjegyzékszáma:
	




	A megajánlott ár
	Ft/hó + ÁFA






………………………………
ajánlattevő cégszerű aláírása


	Az ajánlattevő kapcsolattartójának
	

	· neve, beosztása:
	

	· telefonos elérhetősége:
	

	· elektronikus elérhetősége:
	



Ajánlattevő kapcsolattartójaként a fenti adataimnak a TiszaSzolg 2004 Kft. általi kezeléséhez a felolvasólap kitöltésével és aláírásával a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 rendelet alapján hozzájárulok.

Tudomással bírok arról, hogy jogom van kérelmezni az adatkezelőtől a rám vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhatok az ilyen személyes adatok kezelése ellen, valamint jogom van az adathordozhatósághoz.

Tudomással bírok arról, hogy jogom van a hozzájárulásom bármely időpontjában történő visszavonásához, amely nem érinti a visszavonás előtt a hozzájárulás alapján végrehajtott adatkezelés jogszerűségét.

Tudomással bírok arról, hogy jogom van a felügyeleti hatósághoz (Nemzeti Adatvédelmi és Információszabadság Hatóság) az adatkezeléssel kapcsolatban panaszt benyújtani.

A személyes adatok megadására nem vagyok köteles, azonban az adatszolgáltatás hiánya a pályázat kiírójával való kapcsolattartást megnehezítheti. 



………………………………
ajánlattevő kapcsolattartójának aláírása

